《夜行船 其二》
宋代·丘崇

一舸鸱夷云水路。贪游戏、悄忘尘数。明月长随，清风满载，那向急流争渡。

邂逅占星来已暮。芝封待、却催归去。倚玉蒹葭，论文尊俎，回首笑谈何处。

作者简介：泉州晋江人，字次姚。哲宗元符三年进士。工诗文，尤精天文象数。尝侍父官惠州，时苏轼谪惠，因从之游。与李邴亦相唱和。官至朝请郎。